เดือนนี้ประจำเดือนมาช้า10วันค่ะ ปกติต้องมา ตั้งแต่วันที่21-22เดือนก่อนแล้ว เคยมีเพศสัมพันธ์กับแฟนแบบไม่ได้ป้องกันค่ะ หลั่งนอก เมื่อช่วง 21 เมษา หลังประจำเดือนหมด (หมดวันที่20เมษา) หลังจากนั้นประจำเดือนมาอีกที 30พ.ค. จนมาเรื่อยๆแต่ละเดือน จนหมดประจำเดือนครั้งล่าสุด 21 สิงหา หลังจากนั้นคือ ประจำเดือนต้องมาประมาณ 22-23 กันยา จนตอนนี้10วันแล้วประจำเดือนยังไม่มาเลยค่ะ อยากทราบว่าจะท้องมั้ยคะ หรือแค่เครียดผิดปกติ
สวัสดีค่ะ หากประจำเดือนได้มาในวันที่ 30 พ.ค. แล้วในเดือนต่อๆ มา ก็มาทุกเดือนปกติดี ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 21 เม.ย. ค่ะ ซึ่งหากหลังจากวันที่ 21 เม.ย.ยังไม่ได้มีเพศสัมพันธ์อีกเลย ก็จะไม่มีการตั้งครรภ์เกิดขึ้นค่ะดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งแนะนำควรรอประจำเดือนต่อไปก่อน ประจำเดือนก็จะมาในที่สุดค่ะแต่หากหลังจากวันที่ 21 เม.ย. ยังได้มีเพศสัมพันธ์อีกเรื่อยๆ ก็อาจมีโอกาสตั้งครรภ์ได้ ในกรณีนี้ ก็ควรตรวจหาการตั้งครรภ์ดูด้วยค่ะ